På årets Nibe Festival sender TV2 Nord dagligt en times direkte TV fra Fjernsynsfabrikken - vores og jeres lille oase på festivalen. Men vi kan ikke vente til onsdag den 1. juli med at invitere nordjyderne indenfor, så dagen før - 30. juni - afholder vi i samarbejde med AV Center en intimkoncert med Rasmus Walter. Der er få billetter tilbage til koncerten, som vi sælger for 200 kroner. Med i prisen er en øl/vand og en overraskelse, som vi ikke kan sige mere om. Alt du skal gøre for at få fingrene i en eller flere billetter er at sende en mail til kabe@tv2nord.dk med din "bestilling". Og så skal du i øvrigt huske at læse DE PRAKTISKE OPLYSNINGER OM KONCERTEN.

Opsummering:
TV2 Nord og AV Center står for årets første koncert i Skalskoven. Det er med Rasmus Walter - dagen før Nibe Festival starter.